Medišionys
Medišionys – kaimas Švenčionių rajono savivaldybėje, 4 km į šiaurės rytus nuo Švenčionių, šalia kelio  110  Švenčionys–Adutiškis . Kaimo puošmena – Medišionių liepos. Šiaurėje plyti nedidelis Bėlio miškas. Medišionys iškilo kaip kolūkinė gyvenvietė apie 1959 m., prieš tai čia buvo Medišonių dvaras, kurio pamatų likučius galima dar pamatyti ir dabar. Kaimas garsėja didelėmis, senomis liepomis, saugomomis valstybės. Yra nedidelės, bet labai senos kapinės, kurios, atgavus Lietuvos nepriklausomybę, sutvarkytos. Kaimas skendi žalumoje, aplink gražūs miškai, netoli tyvuliuoja Sėtikio ir Bėlio ežerai.